Lo-Renz-O/malagasy-sentence huggingface dataset:
Fa ankoatra izay, io lalan-tsaina io dia mametraka fa ny hafa izay tsy mitovy amin’ny tena no zava-dehibe. Midika izany fa samy manana ny maha izy azy avy ny fomba amam-panaon’ny fiarahamonina tsirairay ary tsy tokony hambaniana ny an’ny hafa. Efa azo anehoana ny maha izy azy ny lahabolana fampiasan’ny faritra. Azo ampivadiana amin’ny lalan-tsaina culturalisme ihany koa ity asa fikarohana ity. Margarelle mead 1901-1940 no nahalalana an’io tamin’ny taon-jato faha roapolo. Teôria amerikana maneho ny toe-java-misy ho arakara-javatra. Mikendry ny hamantatra ny fiarahamonina iray, ka mandinika ny endrika isehoany sy ny vokany eo amin’ny tsirairay. Ohatra ny toetra sy ny fihetsika mampiavaka ny maha lahy na ny vavy 3 santionany amin’ny fampiharana an’io lalan-tsaina io, ohatra, amin’ny fanatontosana ny fifanantsafana ny lehilahy no manatrika izany fa ny vehivavy kosa mivantana any amin’ny tra obe na tra on-donaka misy ny faty. Mbola hivelabelatra kokoa izany ao anatin’ity asa fikarohana ity.
Ny fampifandraisan-javatra na ny olona io dia fahaizana manokana ananan’ny poeta. Ny poeta ihany no mahita izany. Maneho izany i paul claudel, ny poeta no mahita ny fifandraisana amin’ny zavatra samy hafa, ny poeta no mahatsapa izany, na ny fifandraisana eo amin’ny samy olona, na eo amin’ny zavatra samy hafa, na ny fifandraisana eo amin’ny olona sy ny zavatra hafa. Izany dia tsy mba hitan’ny sarambabembahoaka 380.
Ny fanaovana tetikasa sekoly maitso isan’ny fikajiana sy fitsinjovana mivantana ny tontolo iainana ny fanatanterahana ny sekoly maitso, izany hoe fikarakarana ny zaridainan’ny sekoly, mety ho zaridaina lehibe na zaridaina kely antsoina hoe microjardin fomba fikarakaraina zaridaina amin’ny toerana tery ka azo anatanterahana izany fambolena izany na amin’ny tavoahangy na volo na siny 81
Malahelo mihitsy ny fon’i asiniony amin’ny fanimban’ny olona ny zavaboaary. Arangarangany izany amin’ny hoe rava 115 rovidrovitra, manify ny ala soan’ny tany mandoro tsy mitsitsy ny olombelona mavany tapatapaka , voahety ny hazo hany fianjaikany solasola ny tanety may sy latsaka tomany anisan’ny zava-tsarobidy amin’ny malagasy ny ala satria sady miaro ny tontolo iainana izy no harena ihany koa. Koa ny fandoroana izany dia tahaka ny fanapotehana ny tanindrazana izay mandoro tanety, mandoro tanindrazana hoy ny fitenenana. Izany indrindra no nahatonga ny mpanoratra nilaza hoe ambavahoana isika fa potika ny tany vonjeo ny hoavintsika dia i gasikara izany
Misy voka-dratsiny eo amin’ny ankizivavy ny fanaovana fitafiana somary mampitanjaka izay eo imason’ny lehilahy na ankizilahy mbola mpianatra toa azy ihany aza, satria miteraka fitsiriritana sy fanirian-dratsy. Ny tsy fahafehezan-tena manoloana ny fihetsiky ny ankizivavy indrindray no mahatonga ny lehilahy hanao herisetra amin’ny zaza. Teraka avy amin’izany ihany koa ny fanolanana.
Maro tokoa ireo olana miseho manoloana ny fizarana asa izay natao, araka ny maha olana arahina asa ity dia mila mamakafaka sy mijery ireo olana fototra mahatonga ny mety tsy fahombiazana sasany teo amin’ny asa isika. Misy olana 3 izay hita mazava tsara fa isan’ny olana tena misongadina tokoa teo anivon’ny asa, araka ny efa natolotra tao amin’ny olana ankapobeny fizarana i , koa andeha ary hojerentsika ao amin’ny zana- pizarana voalohany ny olana teo amin’ny fampitan-kafatra izay voafaritry ny teny sy ny fari-pahalalan’ny ray aman-drenin’ny mpianatra, faharoa manaraka izany indray no hojerena ireo olana teo amin’ny fomba fihetsika sy ny fitafy, fahatelo farany kosa no hanehoana ireo olana eo amin’ny fidiram-bolan’ny ray aman-dreny.
Tao anatin’ny fiarahamonina mba hananana fifandraisana amin’ireo mponina. Niezahana ny nifandray tamin’ny ankolafin’olona maro na vondron’olona na ny tsirairay teny an- toerana. Tanjona tamin’izany ny hahazoana ny fahatokisan’ny olona amin’ny fakana ny hevitr’izy ireo. Maro tamin’ireo mponina mantsy no nieritreritra ny tena ho toy ny mpitsikilo eny anivon’ny fiarahamonina. Niravona ihany anefa ireo fisalasalana ireo rehefa nisy ny fifampiresahana. Nojerena ny zava-misy ary nosainina ny zava-miseho samihafa. Navadibadika ny tantaram-piarahamonina mba hahitana ny fivoarana nisy sy ny fihetsika maro nifandimby. Nojerena koa tetsy andanin’izany ny fomba fiainan’ny mponina manoloana ny fiainana andavanandrony. Tsy natao ambanin-javatra ny fitadiavana ireo loharanon-kevitra teo anivon’ny sampan-draharaha samihafa. Izany rehetra izany no nodinihina sy natambatra ka nahazoana izao voka-pikarohana izao.
Loharano ny mpikaroka toy izao ny antsipirihany momba ireo. O ny minisiteran’ny fanabeazam-pirenena amin’ny maha sekoly miankina amin’ny fanjakana ny epp ambohipo, dia manana andraikitra lehibe amin’io sekoly io ny fanjakana. Izy no fototra iorenan’ny fampianarana eto amin’ny nosy, indrindra moa amin’ireo sekoly miankin-doha aminy. Ahitana sampan-draharaha 2020 ao anatin’izany minisitera izany, ary samy manana ny anjara asa sahaniny avy izy ireo. Toy izao àry ny kisary maneho izany firafiny izany kisary2 ny firafitry ny minisiteran’ny fanabeazam-pirenena
Fara efa mba tsaratsara dokotera fa misaotra! Ilay pipi mandeha tsy mijanona no mahasorena ahy. Dokotera mikasika izay indrindra no nandalovako! Rehefa natao ny fizahana anao dia fantatra izao fa tratran ny aretina mamany lava ianao! Fara f inona koa izany dokotera? Solo eny ho aho? Dokotera rehefa mihetsi-jaza maharitra ny olona ho teraka, izany hoe ela vao mahatafavoaka zaza , dia trobaka ny nofo malemy mampisaraka ny tranon amany sy ny lalan-jaza , ka mahatonga ny amany mandeha mankany lalan-jaza , izay tsy misy mitazona fa iny hitanao tonga dia miraraka manaraka ny tongotrao iny fn, acte 23
Hampivelatra ny fahaizan’ny mpianatra mifanerasera sy ny fahaiza- mampiasa ireo fomba ahafahana maneho hevitra fampiasa andavanandro, sehatry ny zava-kanto, famantarana, hetsiky ny vatana. Hiantoka ny fahaiza-mikirakira ny fitaovana vokatry ny teknôlôjia vaovao, indrindra ny solosaina, ary manome fahafahana azy ireo hampiasa azy ireny amin’ny sehatra rehetra manomana azy ireo handray an-tanana ny ho aviny amin’ny alalan’ny fahaiza-mandray ny zava-baovao, ary mampiasa azy amin’ny lafiny tsara mba hanova ny fiarahamonina. Ho an’ny mpiofana manokana, ny curriculum dia tsy maintsy manome azy ireo ny fahafahana fara tampony hampivelatra ny maha izy azy, hampiasa ny heriny manontolo, handray mba ho afaka hampita24. Raha lazaina amin’ny fomba hafa, ny curriculum malagasy, dia mampitodika ny fanofanana amin’ny fampivelarana ny zava-misy sy iainana andavanandro, ary mampirindra azy amin’ny an’ ny fiarahamonina malagasy. Ny curriculum , dia miezaka hampifanaraka ny rafi-panabeazana amin’ny zava- kendren’ny fiarahamonina ankehitriny. Sarotra dia sarotra ny manatanteraka izany, ary mitaky fahamailoana mba ho voahaja ny fikaonana sy ny mandaitra avy hatrany.
Kendrena amin’ny fanofanana ireo mpanabe ny hisian’ny fifampiakoana. Tsy efa samirery ny fanolokoloana ireo beazina ka ilaina ny mampiroborobo ny fampiofanana mba tena hazoto hiaro ny fihavanana sy ny fifampitondrana tsy mitanila izy ireny. Solon’ny ray aman-dreny ny mpanabe ka, tokony hofanina manokana amin’ny famantarana ny toetry ny ankizy na ny psikôlojia mba hahaizana mitondra azy ireo. Miainga amin’ny torohevitra amin’ny adidy tokony horaisiny manoloana ny beazina izany. Azo aseho fafana toy izao, ohatra, ny fanoritsoritana izany.
Fomba fiasa vitsivitsy hatao amin’izany omena fotoana malalaka ny mpianatra hanomanany ny asa tsara raha manome ohatra mialoha ny mpampianatra mba hampazava ny asa takina omena fotoana hamakiny ny asany aloha ny mpianatra, na koa ampiasaina ny solaitrabe hanehoany ny asa nataony manitsy ny mpampianatra avy eo, ary mitohy hatrany ny asa
Ny lamim-pihavanana ao firavahana sy ny fiainan ny olona azy ankehitriny tsy afa -misaraka amin ny fanatontosana fomba amam-panao toy ny famadihana izay rehetra antsoina hoe havana ary koa ny fiarahamonina izay manana rafitra manokana toy ny mpiray kibon omby raha ny ao firavahana. Ndeha àry hojerena ny mikasika izay lamim-pihavanana izay ka ny fizarana manaraka no ahitana azy .
Ny zava-kendren’ny ohabolana maro ireo zava-kendren’ny ohabolana; porofon’izany ny itanany anjara toerana lehibe eo anivon’ny fiarahamonina eo ny fisian’ny anatra amam- panabeazana, ny fanakarana ny fomba fisainan’ny ntaolo sy ny soatoavina ary ny fahendrena. Saika mahasahana ny lafim-piainan’ny malagasy rehetra mihitsy ny ohabolana ary ireny no natao dia ny hampisy lamina sy rafitra eo amin’ny fiainam- piarahamonina amin’ny ankapobeny. Mirakitra hafatra ihany koa izy ireny ary miseho amin’ny alalan’ny sarisary.
Ny fônksiônalisma teo amin’ny filôzôfian’ny toe-tsaina teo amin’ny filôzôfian’ny toe-tsaina, ny fônksiônalisma computationnalisme dia teôria izay ho an’ny saina mandanjalanja, mamantatra toe-tsaina ho toy ny lamim- pandraisana vaovao sy mampitovy fomba fisainana amina kajikajy iray, i hobbes no tena fantatra fa nampiasa io. Teraka noho io fahaizana tsy dia voajanahary io fa ny toe-tsaina dia mifandray amin’izy samy izy ao ary afaka hifikitra amin-javatra maro izay mety ao an-tsaina na amina fitaovana sy logiciel na solosaina indraindray anefa rehefa ny antony no lasa miara-miasa amin-javatra iray dia saika materialista avokoa ireny fônksiônalista ireny.
Fehin’ny matoanteny fizahoana ny fahaizana milalao amin’ireo karazana matoanteny fizahoana ireo no ahitana taratra soritra ny mpiteny ao amin’ny zavatra resahiny izay ahafahany maningotra avy hatrany ny olona resen-dahatra. Izany hoe ny fitsaran’ny mpiteny sy ny fanombanana ny zavatra resahina araka ny fomba fahitany azy manokana no miantefa any amin’ny itenenana ka miteraka ny fiandaniany na tsia amin’izay hevitra lazain’ny mpiteny. Ny matoanteny fizahoana noho izany dia isan’ny fitaovana ahatrarana ny tanjona kendrena amin’ny fandresen-dahatra arakaraka ny seha-panambarana. Indro hofintinina amin’ny fafana ireo karazana matoanteny fizahoana ireo mialoha ny hamoaboasana ny anarana fizahoana.
Il est créé, sous l’égide du comité inter-franciscain de madagascar cifm , une association apolitique dénommée a. S. A ankohonana sahirana arenina réinsertion de familles en grande précarité , comportant comme logo le sigle asa et le tau emblème de la famille franciscaine et symbole du travail , régie par l’ordonnance n 60-133 du 3 octobre 1960, modifiée par l’ordonnance n 75017 du 13 août 1975 portant régime général des associations. Son siège social est au village saint-françois lot ii-y- 43-g ampasanimalo- ambony bp 3763 antananarivo 101. Il pourra être transféré en un autre endroit de la ville par simple décision des membres de l’association. L’asa mène des activités spécifiques dans le domaine de l’action sociale et de la réinsertion en faveur des familles marginalisées et démunies de la population malgache notamment dans la région du bongolava tsiroanomandidy et la région d’analamanga antananarivo et antanety elle a pour objectifs de de leur apporter l’aide physique et morale nécessaires ; d’enrichir leur niveau d’instruction, culturel, social et spirituel; de promouvoir des activités de développement visant à leur réinsertion.
Manana anjara toerana lehibe teo amin’ny fanabeazana ny taranaka ny ray aman-dreny amin’ny malagasy. Nanomboka hatrany amin’ny fitaizana amorom- patana izany fony tsy mbola nisy ny sekoly. Mateti-pitranga ao amin’ny fiarahamonina ny fanontaniana hoe mba zana-jovy iny na tarana-jovy ireny? , rehefa injay ka misy fihetsika ataona zaza na tanora hita fa tsy mendrika. Izany hoe ny ray aman-dreny avy hatrany no mahazo tsiny raha ratsy taiza ny zaza. Tompon’andraikitra voalohany amin’ny taranany izy ireo raha misy fomba fiaina tsy araka ny tokony ho izy asehon’ny zanany.
Tamin’ny fizarana fahatelo farany kosa no namariparitana ny azo ampiharana ny serana eo amin’ny sehatry ny fanabeazana sy fampianarana nambara tamin’izany ny ilana ity arikaroka mikasika ny serana ity eo amin’ny lafiny ara-tsaina sy ara-batana ary indrindra koa ny ampiharana azy eo amin’ny lafiny ara-panahy na ara-pitondran- tena
Ny fijoroan’ny tsirairay ho tompon’andraikitra amin’ny fiainam-pirenena no midika ho fahafahan’ny vahoaka. Ohatra amin’izany ny fandraisan’ny avara-pianarana nahavita fianarana tany am-pita adidy amin’ny fampandrosoana ny firenena. Rehefa injay ka tafaverina, tody soa an-tanindrazana dia hiasa ho an’ny taniny, ho mpikatroka sy mpiady,
Ny rango dia karazan-kira nentim-paharazana ataon’ny lehilahy amin’ny feo avo, somary mitaritarika andravahana fomba amam-panao. Fomba iray ampahafantarana ny zava-misy ao amin’ny faritra koa ny rango. Marihina fa natao ho an’ny an-kafaliana ihany rango ao faratsiho. 1-2-2-ny karazany
Maro ihany koa ireo tenin-jatovo vokatry ny tsy fahatanterahan-javatra teo amin’ny fiainana. Saika teny fampiasa eo amin’ny seha-piainana samihafa izy ireo satria ny zatovo dia matetika mampiasa teny tsy loa-body rehefa misy zavatra tsy dia mety eo amin’ny fiainana. Hita taratra izany amin’ireto ohatra manaraka ireto 119 tsy revin’ny vavoniko 1120 tsy miady amin’ny piesiko 121 tsy miady amin’ny kapoakam-bariko
Ny mpanampy aza miampy ny matoanteny ankoatra ny mpanao na sehatra. Ny fampiasana ny teny hafa ankoatra ny matoanteny mpanao na sehatra dia maneho fa misy toe-javatra hafa tiana haseho na koa fihetsika hafa no kendrena handraisan’ny mpamaky ny hevitra aroso. Eto tsy ny firafitry ny fehezanteny no tiana ho azo fa ny firaisan’ilay mpanampy aza sy ny teny eo aoriany. Mazàna rehefa vakina ireo teny ireo dia somary maika hamonjy ny teny aorian’ny mpanampy ny vava. Ny aza dia maneho fandrarana. Ny matoanteny atao na iharana anefa dia maneho asa na hetsika misy. Ny fifandraisan’ireo rehefa atambatra ny famaky azy dia maneho fa toe-javatra diso tanteraka io atao io.
Araka izay nofaritan’igeorges de landsheere20hoe lamina hetsika voarafitra natao hoenti-mampianatra mba hahitana fahombiazana eo amin’ny fampianarana. Ny fandaharam-pianarana dia manana ny singa mandrafitra azy. Hojerena manaraka ireo karazana singa mandrafitra ny fandaharam-pianarana.
Mpanabe ny fiarahamonina raha ny marina dia tsy an’ny ray sy ny reny niteraka azy ihany ny zaza. Natao hiara-monina amin’ny hafa ny olombelona eo ny mpiara-monina mifandray sy mifanerasera marain-tsy hariva. Eo koa ny fitondram-panjakana. Samy mitaiza sy manabe ireo ho an’ny mpiara-monina moa, dia misy ny fitsipika ifanarahan’ny rehetra mba hahazoana miaina finaritra. Ohatra amin’izany ny dinam-pokonolona, izay hazavain’i fety michel toy izao natsangana ny dinam-pokonolona izay tsy hafa fa ny fifaneken’ny mpiara-monina hanao an’izao sy izao hoenti-manatsara ny fiainana. Ary raha sanatriavina misy ny mitsivalam-pandry eo amin’ny fiarahamonina ka tsy manaja ny dinam-pokonolona nifanarahana dia tsy misalasala ny vahoaka manasazy na mandroaka mihitsy izany olona tsy manaja ny satam-bahoaka izany. Araka izany firafetany izany dia mazava ho azy fa tena hery lehibe mihitsy ny fiarahamonina amin’ny fanabeazana 29
Fehiny araka ny fandalinana rehetra izay notanterahiny teo àry, alohan’ny hirosoan’ny mpianatra amin’ny fandalinana ny votoatin-kafatra izay asongadin’ny lahateny an- gazety, dia ilaina fahaizana manokana aloha ny mamaky azy, ny fahaizana mamantatra ny mampiavaka azy amina fantsona fampitan-kafatra hafa. Koa hojerena manaraka ny mety ho endriky ny fampiharana azo atolotra ao an-dakilasy mikasika ny fitrandrahana ny lahateny fanadihadiana an-gazety.
Amin’izay fotoana izay dia miofo izy ka manjary aina velona mandrakizay, tsy mora levona na mandalo toy ny teo aloha intsony bibin-tsaonjo ny olombelona ka ny fahafatesany no iofon’ny aina faharoa ho tonga lolo! Misy aina faharoa tohin’ny aina voalohany mora levona ity andln 52, 53, 54 ankoatra izany, dia ambaran’i harioley fa toerana tonga lafatra io toerana onenan’ny aina io avy eo toerana tsy manam-paharoa andln 55 , ’’toerana misy fiadanana maharitra miaina amim-piadanana ao amin’ny toerana faharoa andln 56-57 tsy ny aina rehetra anefa no ho tafatoetra sambatra ao, satria misy ny fepetra ny fahamarinana, hono, no lalana mankao ’’ andln 58
Vokatr’ ireny fihetsika samihafa ireny, tonga saina ny olona ka mahatsapa fa tsy mendri-pitokisana intsony ny olom-boafidy. Tahaka izao no itsikeran’ny tono ngah mikalo izany kobaka am-bava sy ronono an-tavy ’zay tratra am’zany dia tena manavy mpanao pôlitika tsy laitra ra’lahy ’zay zava-teneniny dia mampanahy
Rasoanavony, rabevanga, ratsirofo, ranjaika, ratsifahoana, ralako, ramihako, andriamihangy, ramira, ratsitavoa, ratsitatanina, ratsimihovy, ratsilanosina, ratrema, ratrimo, ramira, rameva, ratsiva, rasoja, rarija, rasija sns ny amin’ny fandikana ny teny frantsay dia manana ny nambarany izy. Ohatra ny vibration dia nadikan’ny sasany hoe mihetsiketsika tsy mifindra; kanefa maro ny teny malagasy milaza fihetsehana mihontsikontsina, mihevingevina, mihozohozo, mihozongozona, mihovitrovitra, mangovingovitra, mihefikefika, mikopilipily, midoladola, milofidofika, miantofintofina, mivembena, mipararetra, mihararetra. Sns. Tsy ny mamonjy haingon-teny, hoy izy, no tokony hatao aloha, fa ny manao izay hahazoan’ny be sy ny maro ny teny araka izay nahazatra azy hatramin’ny ela sy ny hampandroso ny fahalalany sy ny fahaizany ny tenin-drazany, fa izany no mahamora ny fandrosoana noho ny mamorona teny vaovao sy hafahafa tahaka ny fihasimbana izay hita sy miandoha ankehitriny 210 indraimihira tamin’i cfrlr ireo tanisaina ireo ary samy maneho ny ahiahiny amin’ny mety ho fihasimbana ateraky ny fiovaovana amin’ny fisian’ny baiko sy ny famoronana haingon-teny samihafa. Andeha kosa àry haseho ny voalazan’i cfrlr momba ny teny malagasy izay fototra iorenan’ny poeziany
Tanora lahy sy vavy 16-20 taona l v mpianatra samihafa 23 mars 2012 mihaino hira eo amoron- dranomasina ny tanora sy ny hira sy mozika rtoa falisoa 24 taona v vadin’ny mpanjono an-dranomasina sahavola 23 mars 2012 teny amoron- dranomasina ny fanjonoana atoa rajaoson 50 taona l mpanjono an-dranomamy antsikafoka 24 mars 2012 tao an-trano fonenanay ny fanjonoana atoa jean claude 55taona l mpandrafitra anjoba fenoarivo 24 mars 2012 tao an-trano fonenanay ny rafitra sr bevahiny marie leonardine 55taona v talen’ny centre st benoit st benoit
Tsoa-kevitra momba ny fanabeazana azo tsoahina avy amin’ny karazan- dahateny nampiasain’ny mpanoratra. Marihana fa ohatra iray isaky ny boky, sy isaky ny karazan-dahateny ihany no noraisina teto. Misy koa, mifaningotra sy mifampiditra ny lahateny roa na telo, izany hoe anaty lahatsoratra iray dia ahitana karazan-dahateny roa na mihoatra. Midika izany,
Eo ihany koa ny olana mitranga eo amin’ny fampianarana izay mifamatotra amin’ny tsy fahafehezana ny serasera ka mahakasika mivantana ny mpampianatra. Ny tsy fahatsapany ny maha zava-dehibe ny fahafolahana ny serasera sy tsy fahampian’ny fahaiza-manao no isan’ny tena olana eo amin’ny mpampianatra. Hany ka tsy manana ohatra mazava omena ny mpianatra ary tsy manan-javatra mahakasika ny serasera ampitaina amin’ny mpianatra. Noho izany mionona fotsiny amin’ny fomba fampianarana mahazatra ny mpampianatra fa tsy mihevitra ny hanatsara izany.
Ny angon-kevitra dia fomba fampianarana izay natao ny hamokarana hevitra avy amin’ny mpianatra tsirairay na ny vondron’ny mpianatra ao an-dakilasy 89. Fanampin’izay ny angon-kevitra ihany koa araka ny hita tao amin’ny projet mag 1995 206 dia natao mba hamohahana hevitra eo no eo ao anatin’ny vondrona iray izany hoe tsy ankiandriandry fa avy hatrany dia mamoaka hevitra eo no eo90. Araka izany ny angon-kevitra izany dia paika mpampianarana iray izay miorina amin’ny fangalana ny hevitry ny mpianatra eo no eo. Izay tsy nisy fampiomanana fa teraka vokatry ny fanontaniana izay ataon’ny mpampianatra amin’ny mpianatra ka mampisaintsaina ny mpianatra. B. Ny fomba fanaovana ny angon-kevitra
Hafatra ny asa soratra ary ny mpanoratra dia mpampita hafatra. Ny mpandray ny hafatra dia ny mpianatra. Ny famakiana ny hafatra raketin’ireny lahatsoratra ireny no asa takina amin’ny mpianatra. I jakobson 1963 dia mihevitra fa singa telo no fototry ny fifandraisana dia ny mpandefa hafatra, ny votoatin-kafatra ary ny mpandray hafatra.
Maningana amin’izany ny fototeny vivitra vivitina, vivito, fivivitana vingitra vingitina, fivingitana, vingito ; izay fanova t no miseho eo amin’ny endrika am-panovanan’ireo fototeny ireo. Maningana ihany koa ny fototeny vezatra izay ahitana fanova roa r sy t eo amin’ny endrika am-panovanana. Azo lazaina ho tranga tsy ara-dalana ny fisehoan’ny fanova t eto satria renifeo mitafitafy v no ao amin’ny tsinjara toeran’ny x0. Ireo fototeny mitsaikona ahitana renifeo f amin’ny ankapobeny, miseho ao amin’ny fototeny mitovana ny fanova r eo amin’ireo fototeny mitsaikona ahitana renifeo f ao amin’ny tsinjara toeran’ny x0. Maromaro ireo fototeny mitsaikona manana io tsinjara toerana io fa ohatra amin’izany ireto ho tanisaina manaraka ireto faditra fadirana, fadiro
Rajo ka tsy rariny kosa àry ve ny azy? Bako ndry? Fa inona koa no hanomezanao rariny an’iny? Rajo tsy manome rariny azy amin’izao aho ry mama a! Fa mba ataovy eo aminareo ny toerana. Ataovy hoe tanteraka soa aman-tsara, hono, ny fanambadianareo sy i dada. Dia tat? Aoriana nilaozany indray isika, ka nony tonga teo amin’ny vadiny fahatelo izy, dia maty. Dia mba ahoana ny fihetseham-pontsika amin’izany? Bako tsy te hieritreritra an’izany aho rajo a! Ny zava-misy aloha, dia efa tsy izany. Rajo ka asaiko mipetraka amin’ny toerany kosa ange i mama e! Bako izao ihany ny ahy no fantatro! Raha tsy nadalainy i rolf fony izahay niaraka fahiny, dia efa tanteraka ny taminay, ka na tamin’ny fomba ahoana, na tamin’ny fomba ahoana, dia narovako tanteraka ny vadiko sy ny ankohonako. Rajo ka efa lasam-bodiondry aza i mama, tsy nahatana an’i dada akory koh! Bako fantatro tsara ny toetran-drolf talohan’ny niarahany tamin’i vero. Fa olombelona iza moa rajo no tsy ho môla, raha vao tampenan-bola ny masony? Mandainga izay sahy milaza, fa tsy nidoboka kely ny fony, raha vao raviravezana vola? Rajo dia manaiky izany i mama, fa i totoa vero no raolina amin’ny tanàna? Bako fa ahoana? Rajo ka izy izao no be vola indrindra aminareo telo vavy. Azony vidina aminareo ny fanjanahan’i dada anay telo mianadahy hafa reny amin’ny zanany. Bako mba tena hiozonako kosa, fa tsy hanaiky an’izany aho, na tapitra sy fongana hatramin’izay nohariako rehetra hatramin’izay aza. Rajo fa avadika ny resaka ry mama a! Inona no tena nahafaty an’io dada io? Bako fa inona, hono? Rajo namosavian’i dina, hono e! Bako vero indray izao no nanaparitaka an’izany. Lehilahy mamelona azy, sady niterahany roa izao ve aminareo, dia hovonoiny fotsiny eo? Aza mba manaiky mandray tsahotsaho tsy misy fotony ohatr’izany rankizy, fa manahirana! Rajo ka inona fotsiny aza no nahafaty azy teo e? Bako ny toakany, fa inona indray? Rajo nasian’olona poizina ve ny toakany? Bako tsy izany mihitsy! Rajo fa ahoana fotsiny àry e? Bako ny fisotroany toaka be loatra dia nitarika fahararian’ny voany. Rehefa tsy laitra norarana izy, dia mbola nisotro foana, ary farany tsy niasa intsony ny voany fa potika, ary izay no nahafaty azy. Azonao ve izany e?
T1 izany no tena izy marina ry ilezoma a ! Ity bokim-pianakaviana ity dia manazava izany tsara. A sasiny f1 t1 fintinin-dratovo ary tondroiny amin’ny mpamerin-dresaka izany ny zavatra voalaza tany aloha. L1 maka toky amin’ny famerenana ny fahalalana azony amin’ny fomba hafa ilezoma ny izany hoe no mampiditra izay fanazavana izay. T2 ny vokatr’izay fifandraisana izay no nasetrin-dratovo ny fanontanian’ilezoma ho fanamafisana izay efa nambarany iray fasana ary miombon-dova izy ireo. L2 manome ny heviny momba izay ilezoma efa mifanalavitra ihany ratovo sy ranivoaly. Ny fampiasana ny izany no mampiditra ny sinton- kevitra.
Manaitra ny sofina, ary misarika ny fo amam-panahy ho babo ny fizotry ny fehezanteny noho ny hafohezany. Avy hatrany dia voarain’ny mpamaky ny hafatra tiany hampitaina. Eto dia ny fahasambarana eo anilan’ny olon-tiana no tian’i haingo ventesina. Tsy io endri-pehezan-teny io ihany no nampiasain’ny mpanoratra, fa ao koa ny fehezan-teny lava. 3.1.2.2- ny fehezanteny lava